শেষ মুহূর্তে রোনাল্ডোর গোলেই চ্যাম্পিয়ন্স লিগে প্রথম জয় ম্যাঞ্চেস্টার ইউনাইটেডের

ওল্ড ট্র্যাফোর্ড: ম্যাঞ্চেস্টারের ত্রাতা সেই ক্রিশ্চিয়ানো রোনাল্ডোই| চ্যাম্পিয়ন্স লিগের পরথম ম্যাচে রোনাল্ডো দলকে এগিয়ে দিলেও, সেই ম্যাচ জিততে পারেনি ম্যাঞ্চস্টার ইউনাইটেড| এবার আর কোনও ভুল হয়নি| শেষ মুহূর্তে রোনাল্ডোর গোলেই এবারের চ্যাম্পিয়ন্স লিগে প্রথম জয় পেল ম্যাঞ্চেস্টার ইউনাইটেড|

গতবার ইউরোপা লিগে ভিলারিয়ালের কাছে হেরে স্বপ্নভঙ্গ হয়েছিল ম্যাঞ্চেস্টার ইউনাইটেডের| চ্যাম্পিয়ন্স লিগের গ্রুপপর্বে আবারও তাদের সামনে ছিল সেই ভিলারিয়াল| কিন্তু সেবারের থেকে চিত্রটা এবার অনেকটা আলাদা| কারণ রেড ডেভিলস শিবিরে এবার রয়েছেন সি আর সেভেন|

ম্যান ইউতে যোগ দেওয়ার পর থেকেই পুরো বদল গিয়েছেন ক্রিশ্চিয়ানো রোনাল্ডো| তাঁর মধ্যে আবারও যেন সেই ১২ বছর পুরনো রোনাল্ডোক দেখতে পাচ্ছেন সকলে| অনেকে বলও দিয়েছেন, এই রোনাল্ডো নাকি ৪০ বছর বয়সেও ফুটবল বিশ্ব শাসন করবেন|

ম্যান ইউতে পা রাখার পর থেকেই দুরন্ত ছন্দে রোনাল্ডো| মাঠে নামলেই প্রতিপক্ষকে একাই নাস্তানাবুদ করে দিচ্ছেন| এদিন ভিলারিয়ালের বিরুদ্ধেও সোলসকারের প্রধান শক্তি ছিলেন তিনিই| ম্যান ইউ কোচ যে ভুল ছিলেন না সেটা ম্যাচের ৯৫ মিনিটে বুঝিয়ে দিলেন সি আর সেভেন|

Ladies and gentlemen: 𝗠𝗿. 𝗖𝗵𝗮𝗺𝗽𝗶𝗼𝗻𝘀 𝗟𝗲𝗮𝗴𝘂𝗲

@Cristiano #MUFC | #UCL pic.twitter.com/iCX9qNsRBG

— Manchester United (@ManUtd) September 29, 2021

এদিন ম্যাচের প্রথমার্ধ ছিল গোলশূন্য| বিরতির ৮ মিনিটের মধ্যে অ্যালকাসারের গোলে পিছিয়ে পড়ে ম্যাঞ্চেস্টার ইউনাইটেড| যদিও ম্যাচে ফিরতে মাত্র ৭ মিনিটই সময় নেয় সোলসকারের দল| অ্যালেক্স তলেসের গোলে সমতায় ফেরে ম্যাঞ্চেস্টার ইউনাইটেড|

খেলা ছিল হাড্ডহাড্ডি| বারবার সুযোগ পেলেও বারবারই তা হাতছাড়া হয় ম্যাঞ্চেস্টার ইউনাইটেড তারকাদের| প্রতিপক্ষ শিবিরের তারকারাও যে পাল্টা আক্রমণ করেননি তেমনটা নয়|

ম্যাচ যখন একদম শেষের মুখে, সেই সময়ই রোনাল্ডো ম্যাজিক| ভিলারিয়াল বক্সে ভয়ঙ্কর আক্রমণ সি আর সেভেনের, সেইসঙ্গে দুরন্ত গোল| একসময় ড্র হতে চলা ম্যাচ সেই সি আর সেভেনের ছোঁয়াতেই ম্যান ইউয়ের পকেটে|