চ্যাম্পিয়ন্স লিগের ড্র ঘিরে বিতর্ক তুঙ্গে, মেসিদের সামনে রিয়্যাল, রোনাল্ডোর প্রতিপক্ষ অ্যাটলেটিকো

কলকাতা টিভি ওয়েবডেস্ক: চ্যাম্পিয়ন্স লিগের শেষ ষোলোর ড্র ঘিরে বিতর্ক তুঙ্গে| উয়েফার ভুল| পুনর্বার হল চ্যাম্পিয়ন্স লিগের ড্র| অবশেশে কাটল জট| কিন্তু বিতর্ক থামছে না| উয়েফার ব্যর্থতা নিয়ে প্রশ্ন উঠতে শুরু করে দিয়েছে|

সোমবার চ্যাম্পিয়ন্স লিগের শেষ ষোলোর ড্র ঘোষণা করার কথা ছিল উয়েফার| নির্দিষ্ট সময় তা হয়ও| ড্র ঘোষণা হওয়ার পরই শুরু হয়ে যায় রোনাল্ডো বনাম মেসি লড়াই ঘিরে উন্মাদনা| কিন্তু এরপরই আসল চমক| ম্যাঞ্চেস্টার ইউনাইটেডের নাম ওঠে দুই প্রতিপক্ষের বিরুদ্ধে| আর তাতেই শুরু বিতর্ক|

বিতর্কের শুরু ম্যাঞ্চেস্টার ইউনাইটেডের নাম ভিলারিয়ালের বিরুদ্ধে ঘোষণা হওয়ার পর| গ্রুপপর্বে তারা দুজনেই ছিল এক গ্রুপে| উয়েফার নিয়ম অনুযায়ী এক গ্রুপের দল কোয়ার্টার ফাইনালের আগে ফের মুখোমুখি হতে পারবে না|

Round of 16 draw

Which tie are you most excited for?#UCLdraw | #UCL pic.twitter.com/QvZoT0yxqi

— UEFA Champions League (@ChampionsLeague) December 13, 2021

এরপরই অ্যাটলেটিকো মাদ্রিদের নাম গোষণা হয়| নিয়ম অনুযায়ী তাদের পটেই থাকা উচিত ছিল ম্যাঞ্চেস্টার ইউনাইটেডের নাম| কিন্তু তা না হয়ে গ্রুপ চ্যাম্পিয়ন বায়ার্ন মিউনিখের নাম ঘোষণা হয়| এতেই চ্যাম্পিয়ন্স লিগ্র ড্র ঘিরে বিতর্ক তুঙ্গে পৌঁছতে থাকে| উয়েফাও নিজেদের ভুল বুঝতে পারে|

ভুল শোধরাতে ফের ড্র করতে হয় উয়েফাকে| একই ড্র পরপর দুবার করার সিদ্ধান্ত নিতে হয় উয়েফাকে| এরপরই পরিস্থিতি তাদের অনুকূলে আসে| আর নতুন ড্রয়ে ম্যাঞ্চেস্টার ইউনাইটেড নয় লিওনেল মেসির প্যারি সাঁজা নামবে রিয়্যাল মাদ্রিদের বিরুদ্ধে|

ম্যাঞ্চেস্টার ইউনাইটেড নামবে অ্যাটলেটিকো মাদ্রিদের বিরুদ্ধে|