এগিয়ে থেকেও হার, চ্যাম্পিয়ন্স লিগে ম্যান সিটির কাছে ২-১ গোলে হারলেন মেসিরা

কলকাতা টিভি ওয়েবডেস্ক: মেসি, নেমার ও এমবাপ্পে| সেরা তিন তারকা নিয়ে মাঠে নামলেও, ক্ষুরধার পেপ গুয়ার্দিওলার ম্যাঞ্চেস্টার সিটির বিরুদ্ধে জয় অধঝরাই রয়ে গেল প্যারি সাঁজার| এগিয়ে গিয়েও শেষরক্যা হল না| ২-১ গোলে ম্যান সিটির কাছে হেরে গেল পিএসজি| গ্রুপের শীর্ষে থেকে চ্যাম্পিয়ন্স লিগের শেষ ষোলায় ম্যাঞ্চেস্টার সিটি|

ম্যান সিটি নাকি পিএসজি দীর্ঘ জল্পনার অবসান ঘটিয়ে শেষপর্যন্ত পিএসজিতেই গিয়েছিলেন মেসি| এরপর প্রথমবার গুরু পেপের বিরুদ্ধে নেমেছিলেন আর্জেন্তাইন তারকা| লক্ষটা ছিল পেপের ম্যান সিটিকে হারিয়ে গ্রুপ শীর্ষে থেকে শেষ ষোলায় পৌঁছনোর| কিন্তু সেই স্বপ্ন পূরণ হল না মেসির|

ম্যান সিটির বিরুদ্ধে এদিন শুরু থেকেই নেমার, এমবাপ্পে এবং মেসিকে নামিয়ে চাপ তৈরি করার ছক কষেছিলেন মরিও পোচেত্তিনো| কিন্তু খেলা শুরুর পর গোটা চিত্রটাই বদলে যায়| শুরু থেকেই ঘরের মাঠে ভয়ঙ্কর চাপ ছিল ম্যান সিটির| প্রথম ৪৫ মিনিট পিএসজির আক্রমণ ছিল হাতে গোনা| বরং সুযোগ হাতছাড়া না করলে ম্যান সিটি এগিয়ে য়াওয়ার বেশ কয়েকটা সুযোগ পেয়েছিল|

বিরতির পর ৫ মিনিটের মধ্যে এমবাপ্পের গোল| এগিয়ে যায় পিএসজি| কিন্তু পোচেত্তিনোর সেই স্বস্তি ছিল ক্ষণিকেরই| ৬৩ মিনিটে স্টার্লিংয়ের গোলে সমতায় ফেরে ম্যান সিটি| আর পরিবর্ত হিসাবে নামা জেসুসের গোলে ৭৬ মিনিটে জয় নিশ্চিত করে ফেলে ম্যাঞ্চেস্টার সিটি| মেসি, নেমাররা মাঠে থাকলেও আর ম্যাচে ফিরতে পারেননি| এত্তিহাদে হেরেই মাঠ চাড়তে হয় তাদের|

Top dogs! 1⃣ #ManCity pic.twitter.com/k1zMSz1UcH

— Manchester City (@ManCity) November 24, 2021

এক ম্যাচ বাকি থাকতেই গ্রুপ চ্যাম্পিয়ন হয়ে শেষ ষোলায় জায়গা পাকা করে ফেলে ম্যাঞ্চেস্টার সিটি| হারলেও অবশ্য শেষ ষোলায় পৌঁছয় পিএসজিও| আরবি লেপজিগ ক্লাব ব্রুগকে ৫-০ গোলে হারায়| আর তাতেই হেরেও গ্রুপের দ্বিতীয় স্থানে থেকে শেষ ষোলায় পৌঁছয় পিএসজি|