রোনাল্ডোর গোলে শীর্ষে ম্যাঞ্চেস্টার ইউনাইটেড, সহজে হাল না ছাড়ার বার্তা সি আর সেভেনের

ওল্ড ট্র্যাফোর্ড:  যতই সমস্যা আসুক কিংবা খারাপ সময়| তারা ম্যাঞ্চেস্টার ইউনাইটেড| রেড ডেভিলসরা কখনই হাল ছাড়বে না| চ্যাম্পিয়ন্স লিগে ম্যাঞ্চেস্টার ইউনাইটেডকে জিতিয়ে এমনই বার্তা ক্রিশ্চিয়ানো রোনাল্ডোর|

একইসঙ্গে সমালোচকদেরও জবাব দিলেন সি আর সেভেন, তাও বলার অপেক্ষা রাখে না| ম্যাঞ্চেস্টার ইউনাইটেডে ফেরার পর থেকেই দুরন্ত ছন্দে ক্রিশ্চিয়ানো রোনাল্ডো| প্রিমিয়ার লিগে প্রতি ম্যাচেই প্রায় গোল পেয়েছেন তিনি|

তবুও সমালোচনা পিছু ছাড়ছিল না সি আর সেভেনের| কথা উঠতে শুরু করে দিয়েছিল তাঁর চ্যামপিয়ন্স লিগ পারফরম্যান্স নিয়ে| সেভাবে নাকি রোনাল্ডোকে চ্যাম্পিয়ন্স লিগে দেখা যাচ্ছে না| উয়েফার মঞ্চে রোনাল্ডো কতটা সফল হতে পারেন তা নিয়েও জল্পনা কম চলছিল না|

Yes! The Theater Of Dreams is on fire! We are alive! We are Man. United and we never give up! This is Old Trafford! pic.twitter.com/3rsmOBpS8H

— Cristiano Ronaldo (@Cristiano) October 20, 2021

সেটারই জবাব দিলেন ক্রিশ্চিয়ানো রোনাল্ডো| শেষ মুহূর্তের গোলে ম্যাঞ্চেস্টার ইউনাইটেডকে ৩ পয়েন্ট এনে দেওয়াই শুধু নয়, গ্রুপের শীর্ষস্থানে পৌঁছে দিলেন তিনি|

চ্যাম্পিয়ন্স লিগের গ্রুপ পর্বে আটলান্টার বিরুদ্ধে নেমেছিল ম্যাঞ্চেস্টার ইউনাইটেড| সেখানেই শুরুটা খুব একটা ভাল করত পারেনি তারা| প্রথমার্ধেই ২-০ গোলে পিছিয়ে পড়েে ম্যাঞ্চস্টার ইউনাইটেড| বিরতির যদিও সমতায় ফিরেছিল রেড ডেভিলসরা| কিন্তু জয়ের রাস্তা খুঁজে পাচ্ছিল না তারা|

প্রথমার্ধে তেমনভাবে না পারলেও, বিরতির থেকে এদিন ভয়ঙ্কর মেজাজে ছিলেন ক্রিশ্চিয়ানো রোনাল্ডো| শুধু সুযোগ গুলো কাজে কাজে লাগাতে পারছিলেন না তিনি| অবশেষে সেই মুহূর্ত আসে ম্যাচে ৮১ মিনিটে|

সি আর সেভেনের গোল| আটলান্টার বিরুদ্ধে ম্যাঞ্চেস্টার ইউনাইটেডের জয়ও নিশ্চিত হয়ে যায়| আর তাতেই মুগ্ধ রেড ডেভিলস কোচ ওলে গানার সোলসকার| আক্রমণ থেকে ডিফেন্স পর্যন্ত এদিন সামাল দিয়ছেন রোনাল্ডো| ৩-২ গোলে ম্যাচ জেতে ম্যাঞ্চেস্টার ইউনাইটেড|

দলকে যে যোগ্য নেতৃত্ব দিয়েছেন তিনি, তা মানতে কোনও দ্বিধা নেই সোলকারেরও| রেড ডেভিলস শিবিরে ফের নায়কের মুকুট রোনাল্ডোর মাথায়| দলকে জেতানোর পরই এগিয়ে চলার বার্তা সি আর সেভেনের|