Champions League: মেসির পেনাল্টি মিস, এমবাপ্পের গোলে জয় পিএসজির

পিএসজি ১ : রিয়াল মাদ্রিদ ০
(এমবাপ্পে)

মঙ্গলবার ছিল সেই এক রাত, যে রাতে বিশ্বের ফুটবলপ্রেমীরা টিভি রিমোট নিয়ে বসেছিলেন তিন তারকার ম্যাচে দেখতে। মেসি – রোনালদো – এমবাপ্পে। চ্যাম্পিয়ন্স লিগে পিএসজির হয়ে খেলতে নেমেছিলেন মেসি আর এমবাপ্পে। আর ইপিএলে ম্যানচেস্টার ইউনাইটেডের হয়ে খেলেছেন রোনালদো। দিনের নায়ক সকলকে টপকে এমবাপ্পে।

নায়ক এমবাপ্পে, জয় পিএসজির:

চ্যাম্পিয়ন্স লিগের ম্যাচ। মুখোমুখি পিএসজি আর রিয়াল মাদ্রিদ। ম্যাচের শুরু থেকে আক্রমনের পর আক্রমন। কিন্তু গোলের দেখা নেই। মেসির পেনাল্টি মিস! তবুও এমবাপ্পের গোলে জয়ের মুখ দেখে মাঠ ছাড়ে দল।

মঙ্গলবার রাতে চ্যাম্পিয়নস লিগের শেষ ষোলোর প্রথম লেগে পার্ক দ্যা প্রিন্সেসে রিয়াল মাদ্রিদকে ১-০ গোলে হারায় পিএসজি। নির্ধারিত নব্বই মিনিট শেষে ম্যাচ গোলশূন্য। ম্যাচে পাওয়া ইনজুরি টাইমের চার মিনিটের মাথায় পিএসজির জয় এনে দেন এমবাপ্পে। এরপর ১০ মার্চ সান্তিয়াগো বার্নাব্যুতে আবার দ্বিতীয় লেগে মুখোমুখি হবে এই দুই দল।

ম্যাচের পুরো নব্বই মিনিটে দাপটের সঙ্গে খেলেছে পিএসজি। প্রথমার্ধে পিএসজি যেখানে একের পর এক আক্রমণ তুলে আনছিল, সেখানে রিয়াল মাদ্রিদের বিপক্ষের তেকাঠি লক্ষ্য করে শট নিতে পেরে ছিল মাত্র একবার। দ্বিতীয়ার্ধেও নিজেদের রক্ষণ সামলানোতেই ব্যস্ত ছিল ১৩ বারের চ্যাম্পিয়নস লিগ জয়ী দলটি। যখন মনে হচ্ছিল – ম্যাচ ড্র হতে যাচ্ছে, তখনই রিয়াল মাদ্রিদকে ম্যাচে অপরাজিত আর থাকতে দেননি এমবাপ্পে।

Key #UCL Moments in the PSG-Real Madrid Last 16 Tie;

18':Mbappé denied when one on one with Courtois⁰ 62':Messi penalty saved by Courtois⁰ 90+4':Mbappé slides in dramatic winner#PSGRMA|#PSGReal|#psgrealmadrid pic.twitter.com/ZaxklpYxpF

— FIFA World Cup Stats (@alimo_philip) February 16, 2022

পিএসজির আক্রমনের ঝড়ে বারবার সুযোগ নষ্টের নজির গড়তে থাকে দলের ফুটবলাররা।
৫ মিনিটেই সুযোগ নষ্ট করেন আর্জেন্টিনার দি মারিয়া। কিলিয়ান এমবাপ্পের নিচু ক্রস বক্সের ভেতর থেকে ক্রসবারের ওপর দিয়ে মারেন মারিয়া। এরপর ১৯ মিনিটে দানিলোর হেড রুখে রিয়ালকে রক্ষা করেন গোলকিপার থিবো কোর্তুয়া। প্রথমার্ধের শেষ দিকে বক্সের সামনে থেকে লিওনেল মেসির জোরাল শট ফিরিয়ে দেন কাসেমিরো। গোল শূন্য অবস্থায় শেষ হয় প্রথমার্ধ।

দ্বিতীয়ার্ধে পিএসজি যেন আরো মরিয়া হয়ে ওঠে। এই পর্বের খেলা শুরু হতেই ৫ মিনিটের মধ্যে বক্সের ভেতর ঢুকে এমবাপ্পে জোরাল শট নেন। তা অবিশ্বাস্য দক্ষতায় ডান দিকে ঝাঁপিয়ে রুখে দেন কোর্তুয়া। ম্যাচের ৫৪ মিনিটে প্রথমবারের একটি আক্রমণ তুলে আনে রিয়াল মাদ্রিদ। বক্সের বাইরে থেকে টনি ক্রুসের দূরপাল্লার শট ক্রসবারের কিছুটা ওপর দিয়ে উড়ে যায়।

৬২ মিনিটে দলকে এগিয়ে দেওয়ার সুবর্ণ সুযোগটি নষ্ট করেন লিওনেল মেসি। দানি কার্ভাহাল বক্সের ভেতর ফেলে দেন গোল করতে যাওয়া এমবাপ্পেকে। পেনাল্টি পায় পিএসজি। কিন্তু গোল করতে ব্যর্থ মেসি। তার নেওয়া নিচু শট বাঁ দিকে ঝাঁপিয়ে সামলে দেন সেই কোর্তুয়া। পরিসংখ্যান বলছে ২০১৮ সালের পর থেকে মাদ্রিদের বিপক্ষে গোল করতেই পারছেন না মেসি। বার্সেলোনার জার্সি গায়ে যে রিয়ালের বিপক্ষে গোল করাটাকে এক রকম অভ্যাস বানিয়ে ফেলে ছিলেন, পিএসজির জার্সি গায়ে তেমনটা যাচ্ছে কোথায় ?

Lionel Messi falló un penal ante el Real Madrid; Acá todos los penales importantes que no marcó el argentino#PSG #RealMadrid #LionelMessi #ChampionsLeague #MiPasionhn

Leer notahttps://t.co/UWdATelxTE

— Gerardo Bustillo (@GBustilloHN) February 15, 2022

গোল নেই, ৭৩ মিনিটে বদলি হিসেবে মাঠে নামে পড়েন চোট সরিয়ে ফেরা নেমার। ব্রাজিলের তারকাটি মাঠে নামার পর পিএসজির আক্রমণ আরও গতি আরও জোরদার হয়ে ওঠে । তবুও কিছুতেই শেষ কাজটা কিছুতেই হচ্ছিল না। অবশেষে পিএসজির শিবিরে হাসি এনে দেন কিলিয়ান এমবাপ্পে। নির্ধারিত নব্বই মিনিট শেষে যোগ করা চার মিনিটের মাথায় নেমারের বাড়ানো বল দূরের পোস্ট দিয়ে জালে পাঠিয়ে জয় নিশ্চিত করেন। এই গোল নিয়ে চলতি মরশুমে ২২ গোল হয়ে গেল এমবাপ্পে।

Mbappe #PSGRMA #psg #RealMadrid #Mbappe #Neymar #neyday #LionelMessi #Messi pic.twitter.com/RbXRsE7fSk

— Genics31 (@genics31) February 16, 2022

রিয়াল মাদ্রিদে যোগ দেওয়ার স্বপ্ন তাঁর বহুদিনের। তাই পিএসজির সঙ্গে চুক্তির মেয়াদ আর বাড়াননি। আর তা করবেন বলেও মনে হয় না। আগামী জুনে পিএসজির সঙ্গে চুক্তি শেষ হলে হয়তো এমবাপ্পে গায়ে তুলে নেবেন রিয়ালেরই জার্সি।

সেই বদলের আরও চার। তার আগে এমবাপ্পে এখন পিএসজিরই ফুটবলার ! সেটাই সকলকে যেন বুঝিয়ে দিচ্ছেন পেশাদার কিলিয়ান এমবাপ্পে। তাই ম্যাচের একদম শেষ মূহুর্তে এই ফরাসি ফরোয়ার্ডের গোলেই চ্যাম্পিয়নস লিগের রাউন্ড অব সিক্সটিনের প্রথম লেগে রিয়াল মাদ্রিদকে ১-০ গোলে হারিয়ে দিতে পারলো পিএসজি।

জয় ম্যান সিটির :

মঙ্গলবার রাতেই আরেকটি ম্যাচে স্পোর্তিং লিসবনকে ৫-০ গোলে হারিয়েছে ম্যানচেস্টার সিটি। ম্যাচের প্রথমার্ধেই বের্নার্দো সিলভার জোড়া গোলের সঙ্গে ফিল ফোডেন আর রিয়াদ মাহরেজের এক গোল মিলিয়ে ৪-০ গোলে এগিয়ে যায় ম্যান সিটি। দ্বিতীয়ার্ধে রহিম স্টার্লিংয়ের গোলটা শুরু ব্যবধানই বাড়িয়েছে।

Cristiano Ronaldo hasregistered his first goal in the year 2022…over 800 goals in his career and still counting
Big ups @Cristiano #ChampionsLeague #Ronaldo pic.twitter.com/a2yvy0VBkq

— SunmeetHira (@sunmeet_hira) February 16, 2022

ইপিএল- গোল রোনালদোর:

চ্যাম্পিয়নস লিগের বিগ ম্যাচের দিনে, ইংলিশ প্রিমিয়ার লিগেরও গুরুত্বপূর্ণ এক ম্যাচ ছিল মঙ্গলবার। ম্যানচেস্টারের ওল্ড ট্রাফোর্ডে ব্রাইটনের বিপক্ষে খেলতে নেমেছিলেন রোনালদোরা। মেসি যখন ম্যাচে পেনাল্টি মিস করলেন, তখন ওল্ড ট্রাফোর্ড গোল করেছেন রোনালদো। রোনালদো আর ব্রুনো ফার্নান্দেসের গোলে ব্রাইটনকে ২-০ গোলে হারিয়েছে ম্যানচেস্টার ইউনাইটেড।

Back on track! Nobody gives up and there’s only one way to get back on track: hard work, team work, serious work. Everything else is just noise. Let’s go Devils! pic.twitter.com/u8sZzzJQn5

— Cristiano Ronaldo (@Cristiano) February 15, 2022

মেসি – নেমার – বেনজামা -রোনালদোদের দিনে এমবাপ্পেই নায়ক হয়ে রইলেন।

ছবি: সৌ টুইটার।